CELEX: 62015CA0332
Language: et
Date: 2016-07-28 00:00:00
Title: Kohtuasi C-332/15: Euroopa Kohtu (seitsmes koda) 28. juuli 2016. aasta otsus (Tribunale di Treviso eelotsusetaotlus – Itaalia) – kriminaalasi Giuseppe Astone süüdistuses (Eelotsusetaotlus — Ühine käibemaksusüsteem — Direktiiv 2006/112/EÜ — Artiklid 167, 168, 178–182, 193, 206, 242, 244, 250, 252 ja 273 — Käibemaksu mahaarvamise õigus — Sisulised nõuded — Vorminõuded — Õigustlõpetav tähtaeg — Siseriiklikud õigusnormid, mis välistavad mahaarvamisõiguse enamiku vorminõuete järgimata jätmise korral — Maksudest kõrvalehoidumine)

26.9.2016   
            
            
               ET
            
            
               Euroopa Liidu Teataja
            
            
               C 350/10
            
         Euroopa Kohtu (seitsmes koda) 28. juuli 2016. aasta otsus (Tribunale di Treviso eelotsusetaotlus – Itaalia) – kriminaalasi Giuseppe Astone süüdistuses
   (Kohtuasi C-332/15) (1)
   
   ((Eelotsusetaotlus - Ühine käibemaksusüsteem - Direktiiv 2006/112/EÜ - Artiklid 167, 168, 178–182, 193, 206, 242, 244, 250, 252 ja 273 - Käibemaksu mahaarvamise õigus - Sisulised nõuded - Vorminõuded - Õigustlõpetav tähtaeg - Siseriiklikud õigusnormid, mis välistavad mahaarvamisõiguse enamiku vorminõuete järgimata jätmise korral - Maksudest kõrvalehoidumine))
   (2016/C 350/13)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Treviso
   
      Põhikohtuasja menetluse pool
   
   Giuseppe Astone
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artikleid 167, 168, 178, artikli 179 esimest lõiku ning artikleid 180 ja 182 tuleb tõlgendada nii, et nendega ei ole vastuolus siseriiklikud õigusnormid, mis näevad ette sellise mahaarvamisõigust lõpetava tähtaja nagu põhikohtuasjas, tingimusel et on järgitud võrdväärsuse ja tõhususe põhimõtteid; seda peab kontrollima eelotsusetaotluse esitanud kohus.
            
         
               2.
            
            
               Direktiivi 2006/112 artikleid 168, 178, 179, 193, 206, 242, 244, 250, 252 ja 273 tuleb tõlgendada nii, et nendega ei ole vastuolus niisugused siseriiklikud õigusnormid nagu põhikohtuasjas, mis võimaldavad maksuhalduril keelduda maksukohustuslasele andmast käibemaksu mahaarvamise õigust, kui on kindlaks tehtud, et viimane rikkus enamikku vorminõudeid, mis tal selle õiguse kasutamiseks lasusid, pettuse eesmärgil; seda peab kontrollima eelotsusetaotluse esitanud kohus.
            
         
      (1)  ELT C 320, 28.9.2015.